**Koripallon MM-kisat kattavasti Viasatin kanavilla ja Viaplayssa**

**Espanjassa pelattavat koripallon MM-kilpailut näytetään Viasatin kanavilla ja Viaplayssa. Kaikkien Susijengin otteluiden lisäksi Viasat ja Viaplay elävät mukana kisahuumassa ja esittävät päivittäin vähintään kaksi MM-kisojen tärkeintä peliä.**

MM-turnaus starttaa Viasatin kanavilla ja Viaplayssa heti lauantaina 30.8. ottelulla, jossa Ranska kohtaa Brasilian. Suomalaisen korisfanin päivän kruunaa USA - Suomi ottelu, joka näytetään suorana Viasatin kanavilla ja Viaplayssä. Otteluita selostetaan vaihdellen sekä suomeksi että englanniksi Viasat Sport HD ja Viasat Sport Xtra -kanavilla sekä Viaplayssa. Suomenkielellä ottelut selostaa Kristian Palotie.

”On mahtavaa olla tuomassa kokonaisuudessaan suomalaisille korisfaneille koko vuoden kohokohta. Alkulohkovaiheessa seuraamme erityisesti Bilbaon lohkoa sekä Espanjan ja muiden huippujoukkueiden otteita ja pudotuspelejä näytämme runsaasti.”, hehkuttaa Viasat Finlandin toimitusjohtaja Johannes Leppänen.

Viasat näyttää turnauksen ratkaisuottelut sekä kisat sunnuntaina 14.9. päättävän finaalin. Koko otteluohjelma ja alustava aikataulu ovat nähtävissä osoitteessa www.viasat.fi/korisMM.

Viasat Sport HD ja Viasat Sport Xtra sisältyvät Viasat Sport- ja Viasat Kulta-kanavapaketteihin kaapeli- ja IPTV -verkossa sekä Viasat Kulta-, Viasat Sport- ja Viasat Tuplaplatina -satelliittipaketteihin. Ottelut ovat katsottavissa myös Viaplay-palvelussa.

**Lisätietoja:**

**Johannes Leppänen, toimitusjohtaja, Viasat Finland**

Puhelin: +358 40 162 176

Sähköposti: johannes.leppanen@viasat.fi

**Modern Times Group (MTG) ja Viasat Finland Oy**

*Oy Viasat Finland Ab on osa kansainvälistä, neljässä maanosassa toimivaa Modern Times Group (MTG) mediakonsernia, johon kuuluu maksu- ja ilmaistelevisioita, radioita ja tuotantoyhtiöitä. MTG:n Viasat Broadcastingiin kuuluu ilmais- ja maksutelevisiokanavia, jotka ovat saatavilla Viasatin oman satelliitin kautta, televisiolähetysverkoissa (kaapeli, satelliitti ja IPTV) ja Internetissä. MTG on Venäjän suurimman itsenäisentelevisioyhtiö CTC Median pääomistaja. Modern Times Group on kasvuyritys ja se on listattu Tukholman Nasdaq OMX -pörssissä.*

*Suomessa Viasat lähettää kanavapakettejaan oman satelliitin kautta sekä kaapeli- ja laajakaista-tv-lähetyksinä. Suomessa Viasat aloitti lähetykset vuonna 1996. Viasatin kanavatarjonta koostuu Viasat Film -elokuvakanavista, Viasat Sport -urheilukanavista, Viasatin omista dokumenttikanavista ja Disneyn lastenkanavista. Lisäksi Viasatin kanavapaketteihin sisältyy Nelonen Paketti sekä lukuisia viihde- ja uutiskanavia. Viasatilla on ainoana Suomessa 16 HD-laatuista kanavaa. Lisätietoja www.viasat.fi*

**Viaplay**

*Viaplay on Pohjoismaiden johtava televisio-ohjelmien, elokuvien ja urheilun suoratoistopalvelu. Viaplay tarjoaa uusimmat tv-sarjat, tuhansia suosittuja elokuvia ja lisäksi huippu-urheilua suorina lähetyksinä. Viaplay on saatavilla Internetiin yhdistettävien laitteiden, kuten tietokoneiden, älypuhelimien, tablettien, Smart TV-televisioiden, Viasatin digiboksien sekä Xbox 360- ja Playstation 3 ja Playstation 4 -pelikonsolien kautta. Lue lisää osoitteessa* [*www.viaplay.fi*](http://www.viaplay.fi)

*Viaplay AB on osa kansainvälistä, neljässä maanosassa toimivaa Modern Times Group (MTG) -mediakonsernia, johon kuuluu ilmais- ja maksutelevisioita, radioita ja tuotantoyhtiöitä. MTG:n Viasat Broadcastingiin kuuluu ilmais- ja maksutelevisiokanavia, jotka ovat saatavilla Viasatin oman satelliitin kautta ja kolmannen osapuolen verkossa ja se jakelee televisio-ohjelmia jopa Internetissä. MTG on myös Venäjän suurimman itsenäisen televisioyhtiön CTC Median pääomistaja. Lisätietoja on osoitteessa www.mtg.se.*